पाएं अपने शहर की ताज़ा ख़बरें और फ्री ई-पेपरडाउनलोड करें
जिले में व्यापक स्तर पर कोरोना का टीकाकरण किया जा रहा है। अब तक तकरीबन 4 लाख से अधिक लोगों को टीके लगाये जा चुके है। जिला टीकाकरण अधिकारी डॉ.भानू पटेल ने बताया कि टीकाकरण से हेल्थ केयर वक्र्स फ्रन्ट लाइन कोरोना वारियर्स को संक्रमण की इस दूसरी लहर में अपना काम करने के लिये मजबूती मिल रही है।
उन्होंने सभी पात्र लोगों से अपील की है कि कोविड टीकाकरण केा लेकर किसी प्रकार की अफवाहों या भ्रांतियों से दूर रहे व टीकाकरण जरूर करवायें। इस दौरान उन्होंने संक्रमित हो जाने के बाद भी टीकाकरण करवाने के संबंध में महत्वपूर्ण जानकारी दी है। जिसके तहत उन्होंने बताया कि जो लोग कोविड-19 बीमारी से पीडि़त हो गए हैं, उनको भी कोविड-19 वैक्सीन का दोनों खुराक लेना अनिवार्य है, जिससे उसके शरीर में पर्याप्त एवं अधिक अवधि के लिए प्रतिरोधक क्षमता पैदा हो सके।
ऐसे लोग कोविड-19 के लिये पॉजिटिव रिपोर्टिंग के 28 दिन बाद वैक्सीन लगवा सकते हैं। द्वितीय डोज के लिए दो डोज के बीच निर्धारित न्यूनतम अंतराल को-वैक्सीन के लिये 28 दिन तथा कोविड शील्ड के लिये 42 दिन का होना चाहिए। कोविड-19 वैक्सीन का पहला डोज लेने के बाद यदि कोई कोरोना से पीडि़त हो जाता है, तब भी उसको दूसरा डोज लेना अनिवार्य है, जिससे उसके शरीर में पर्याप्त एवं अधिक अवधि के लिए प्रतिरोधक क्षमता पैदा हो सके। पॉजिटिव आने के न्यूनतम 28 दिन बाद द्वितीय डोज वैक्सीन लगा सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn